ΚΑΝΟΝΙΣΜΟΣ (ΕΚ) αριθ. 3498/93 ΤΗΣ ΕΠΙΤΡΟΠΗΣ της 20ής Δεκεμβρίου 1993 περί καθορισμού των γενεσιουργών αιτιών που εφαρμόζονται στον τομέα του ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1972 για τη λογιστική μονάδα και τις ισοτιμίες που εφαρμόζονται στο πλαίσιο της κοινής γεωργικής πολιτικής (1), και ιδίως το άρθρο 6 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3813/92 καθιερώνει νέο αγρονομισματικό καθεστώς από την 1η Ιανουαρίου 1993- ότι, στο πλαίσιο του καθεστώτος αυτού, ο κανονισμός (ΕΟΚ) αριθ. 1068/93 της Επιτροπής της 30ής Απριλίου 1993, για τις λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα (2), καθορίζει τα γενεσιουργά αίτια των γεωργικών ισοτιμιών που εφαρμόζονται από την έναρξη της περιόδου εμπορίας 1993/94- ότι είναι σκόπιμο να προσαρμοστούν λεπτομερώς τα γενεσιουργά αίτια των γεωργικών ισοτιμιών που εφαρμόζονται στον τομέα του ελαιολάδου, με την επιφύλαξη των δυνατοτήτων προκαθορισμού που προβλέπεται στα άρθρα 13 έως 17 του κανονισμού (ΕΟΚ) αριθ. 1068/93-

ότι το καθεστώς ενισχύσεως στην παραγωγή του ελαιολάδου έχει προβλεφθεί από το άρθρο 5 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 3179/93 (4)- ότι το καθεστώς αυτό προβλέπει τη χορήγηση ενισχύσεως στους ελαιοκαλλιεργητές των οποίων η μέση παραγωγή είναι τουλάχιστον 500 χιλιόγραμμα ελαιολάδου, εφόσον, μεταξύ άλλων, προσκομίζουν απόδειξη όσον αφορά τη μεταποίηση των ελιών σε εγκεκριμένο ελαιοτριβείο- ότι ο οικονομικός στόχος της ενισχύσεως αυτής επιτυγχάνεται με τη μεταποίηση των ελιών σε ελαιόλαδο- ότι, στην περίπτωση αυτή και λόγω του πολύ μεγάλου αριθμού των εν ενδιαφερομένων ελαιοκαλλιεργητών, πρέπει να προσδιοριστούν οι περιπτώσεις εφαρμογής των διατάξεων του άρθρου 10 παράγραφος 2 του κανονισμού (ΕΟΚ) αριθ. 1068/93-

ότι το καθεστώς αυτό που εφαρμόζεται στους ελαιοκαλλιεργητές των οποίων η μέση παραγωγή είναι μικρότερη από 500 χιλιόγραμμα ελαιολάδου, προβλέπει τη χορήγηση ενισχύσεως που υπολογίζεται κατ' αποκοπή με βάση τον αριθμό των παραγωγικών δένδρων και, συνεπώς, δεν συνδέεται με την ποσότητα που έχει παραχθεί πραγματικά- ότι, η μεταποίηση των ελιών σε ελαιόλαδο πραγματοποιείται, κατά μέσο όρο, στα κράτη μέλη παραγωγής κατά το μήνα Ιανουάριο-

ότι η κατ' αποκοπή ενίσχυση ανά εκτάριο που προβλέπεται από τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (5) αποσκοπεί, ιδίως, στο να διατηρηθεί το δυναμικό παραγωγής και να διαφυλαχθεί το τοπίο και το φυσικό περιβάλλον-

ότι, για την επιστροφή στην παραγωγή για τα ελαιόλαδα που χρησιμοποιούνται για την παρασκευή ορισμένων κονσερβών, που προβλέπεται στο άρθρο 20α του κανονισμού αριθ. 136/66/ΕΟΚ του, είναι σκόπιμο να καθορισθεί το γενεσιουργό αίτιο σύμφωνα με τις διατάξεις του άρθρου 10 παράγραφος 2 του κανονισμού (ΕΟΚ) αριθ. 1068/93-

ότι, προκειμένου να διευκολυνθεί η ομοιόμορφη εφαρμογή των γενεσιουργών αιτίων πρέπει να καταγηθεί ο κανονισμός (ΕΟΚ) αριθ. 3224/74 της Επιτροπής της 20ής Δεκεμβρίου 1974 περί καθορισμού του γενεσιουργού αιτίου της απαιτήσεως σχετικά με την ενίσχυση για το ελαιόλαδο (6) και να τροποποποιηθούν ορισμένες διατάξεις του κανονισμού (ΕΟΚ) αριθ. 2677/85 της Επιτροπής της 24ης Σεπτεμβρίου 1985 για τον καθορισμό των λεπτομερειών εφαρμογής του καθεστώτος ενισχύσεως στην κατανάλωση για το ελαιόλαδο (7), όπως τροποποιήθηκε τελευταία από τον κανονισμό (ΕΟΚ) αριθ. 643/93 (8)-

ότι αυτά τα γενεσιουργά αίτια πρέπει να εφαρμοσθούν από την έναρξη της περιόδου εμπορίας-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το γενεσιουργό αίτιο της γεωργικής ισοτιμίας που εφαρμόζεται στην ενίσχυση στην παραγωγή που αναφέρεται στο άρθρο 5 του κανονισμού αριθ. 136/66/ΕΟΚ και χορηγείται στους ελαιοκαλλιεργητές των οποίων η μέση παραγωγή είναι τουλάχιστον 500 χιλιόγραμμα ελαιολάδου, θεωρείται ότι επέρχεται την πρώτη ημέρα του μηνός κατά την οποία έλαβε χώρα, για μια καθορισμένη παρτίδα, η είσοδος των ελιών σε ένα συγκεκριμένο ελαιοτριβείο, όπως προσδιορίζεται στο άρθρο 9 παράγραφος 2 στοιχείο α) 9 του κανονισμού (ΕΟΚ) αριθ. 3061/84 (9) σχετικά με την ημερήσια τήρηση τυποποιημένων λογιστικών βιβλίων υλικών.

2. Το γενεσιουργό αίτιο της γεωργικής ισοτιμίας που εφαρμόζεται στην ενίσχυση στην παραγωγή που αναφέρεται στο άρθρο 5 του κανονισμού αριθ. 136/66/ΕΟΚ και χορηγείται στους ελαιοκαλλιεργητές των οποίων η μέση παραγωγή είναι μικρότερη από 500 χιλιόγραμμα ελαιολάδου, θεωρείται ότι επέρχεται την 1η Ιανουαρίου που έπεται της έναρξης της περιόδου εμπορίας για την οποία έχει χορηγηθεί ενίσχυση.

Άρθρο 2

Το γενεσιουργό αίτιο της γεωργικής ισοτιμίας που εφαρμόζεται στην κατ' ενίσχυση ανά εκτάριο για τη διατήρηση των ελαιώνων, που προβλέπεται στο άρθρο 11 του κανονισμού (ΕΟΚ) αριθ. 2019/93, θεωρείται ότι επέρχεται την 1η Ιανουαρίου της ετήσιας περιόδου.

Άρθρο 3

Το γενεσιουργό αίτιο της γεωργικής ισοτιμίας που εφαρμόζεται στην επιστροφή στην παραγωγή για τα ελαιόλαδα που χρησιμοποιούνται για την παρασκευή ορισμένων κονσερβών, θεωρείται ότι επέρχεται την ημέρα υποβολής της αιτήσεως ελέγχου που αναφέρεται στο άρθρο 2 του κανονισμού (ΕΟΚ) αριθ. 1963/79 της Επιτροπής (1).

Άρθρο 4

Στο άρθρο 7 του κανονισμού (ΕΟΚ) αριθ. 2677/85, το δεύτερο εδάφιο της παραγράφου 1 αντικαθίσταται από το ακόλουθο κείμενο:

"Το γενεσιουργό αίτιο της γεωργικής ισοτιμίας που εφαρμόζεται στην ενίσχυση στην κατανάλωση θεωρείται ότι επέρχεται την ημέρα της εξόδου του συσκευασμένου ελαιολάδου από την εγκεκριμένη επιχείρηση συσκευασίας."

Άρθρο 5

Ο κανονισμός (ΕΟΚ) αριθ. 3224/74 καταργείται.

Άρθρο 6

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Νοεμβρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 108 της 1. 5. 1993, σ. 106.

(3) ΕΕ αριθ. 172 της 30. 9. 1966, σ. 3025/66.

(4) ΕΕ αριθ. L 285 της 20. 11. 1993, σ. 9.

(5) ΕΕ αριθ. L 184 της 27. 9. 1993, σ. 1.

(6) ΕΕ αριθ. L 342 της 21. 12. 1974, σ. 27.

(7) ΕΕ αριθ. L 254 της 25. 9. 1985, σ. 85.

(8) ΕΕ αριθ. L 69 της 20. 3. 1993, σ. 19.

(9) ΕΕ αριθ. L 288 της 1. 11. 1984, σ. 52.

(10) ΕΕ αριθ. L 277 της 9. 9. 1979, σ. 10.